AUTODESK KÄYTTÖLUPASOPIMUS
SUOMI
TÄRKEÄÄ - LUE  ENSIN TÄMÄ KÄYTTÖLUPASOPIMUS.   

AUTODESK MYÖNTÄÄ OHEISEN OHJELMISTON KÄYTTÖLUVAN SINULLE VAIN SILLÄ EHDOLLA, ETTÄ HYVÄKSYT KAIKKI TÄMÄN KÄYTTÖLUPASOPIMUKSEN EHDOT, SEKÄ KAIKKI TÄSSÄ ESITETYT LISÄ- TAI ERITYISEHDOT (“SOPIMUS”).  

LUE TÄMÄN SOPIMUKSEN EHDOT HUOLELLISESTI ENNEN KUIN VALITSET SIVUN LOPUSSA OLEVAN “I ACCEPT” (“HYVÄKSYN”) -PAINIKKEEN. KÄYTÄ OIKEANPUOLEISTA VIERITYSPALKKIA LUKEAKSESI KOKO SOPIMUS. VOIT TULOSTAA TÄMÄN SOPIMUKSEN VALITSEMALLA ALLAOLEVAN “PRINT“ (“TULOSTA”) -PAINIKKEEN. VALITSEMALLA “I ACCEPT” (“HYVÄKSYN”) -PAINIKKEEN, SITOUDUT NOUDATTAMAAN KAIKKIA TÄMÄN SOPIMUKSEN EHTOJA. OHJELMISTO ASENNETAAN TÄMÄN JÄLKEEN.   

JOS ET HALUA SITOUTUA TÄHÄN SOPIMUKSEEN, ETKÄ HYVÄKSY KAIKKIA SEN EHTOJA, VALITSE “I REJECT” (“EN HYVÄKSY”) -PAINIKE - JOLLOIN OHJELMISTON LATAUTUMINEN PERUUNTUU - JA PALAUTA SITTEN OHJELMISTO KOLMENKYMMENEN (30) PÄIVÄN KULUESSA OSTOPÄIVÄSTÄ SIIHEN PAIKKAAN, MISTÄ HANKIT SEN VOIMASSA OLEVAN PALAUTUSKÄYTÄNNÖN MUKAISESTI SAADAKSESI TÄYDEN HYVITYKSEN. JOS PALAUTAT JO LADATUN OHJELMISTON TÄYTTÄ HYVITYSTÄ VASTAAN KOLMENKYMMENEN (30) PÄIVÄN KULUESSA OSTOPÄIVÄSTÄ, SIIHEN ON LIITETTÄVÄ MUKAAN TÄYTETTY JA ALLEKIRJOITETTU OHJELMISTON TUHOAMISTA KOSKEVA KAAVAKE, JONKA SAAT ONLINE JÄLLEENMYYJÄLTÄSI.       
OHJELMISTON KÄYTTÄMINEN OSOITTAA MYÖS SUOSTUMUKSESI SITOUTUA TÄMÄN SOPIMUKSEN EHTOIHIN.  
TÄMÄN TIETOKONEOHJELMISTON TAI SIIHEN LIITTYVÄN DOKUMENTAATION KÄYTTÖ TAI KOPIOINTI, MUUTEN KUIN TÄMÄN SOPIMUKSEN SALLIMALLA TAVALLA, ON LUVATONTA JA SUOMEN TEKIJÄNOIKEUSLAINSÄÄDÄNNÖN VASTAINEN TEKO. RIKOT LAKIA KOPIOIDESSASI TAI KÄYTTÄESSÄSI AUTODESKIN OHJELMISTOA TAI SIIHEN LIITTYVÄÄ DOKUMENTAATIOTA ILMAN AUTODESK:IN LUPAA. SAATAT SILLOIN OLLA VELVOLLINEN MAKSAMAAN AUTODESK:ILLE KORVAUSTA JA SINUT SAATETAAN ASETTAA RIKOSOIKEUDELLISEEN VASTUUSEEN.
HUOMAA: JOS TÄMÄ ON OHJELMISTON 15-PÄIVÄN ARVIOINTIKOPIO, SEURAAVAT KAKSI KOHTAA KOSKEVAT MYÖS SINUA KÄYTTÄJÄNÄ:
TÄMÄ OHJELMISTO ON KÄYTETTÄVISSÄSI 15 PÄIVÄN AJAN ARVIOINTITARKOITUKSESSA. PIDENTÄÄKSESI SALLITTUA KÄYTTÖAIKAA ON SINUN OTETTAVA YHTEYTTÄ AUTODESK:IIN TAI AUTODESK:IN VALTUUTTAMAAN JÄLLEENMYYJÄÄN JA MAKSETTAVA TUOTTEEN OSTOHINTA, JOLLOIN SAAT KÄYTTÖLUPAKOODISI TAI UUDEN, TÄYSIN MAKSETUN OHJELMISTOKOPION, JOKA ANTAA SINULLE ALLAKUVATUT KÄYTTÖOIKEUDET.
ARVIOINTIAIKANA SAAT KÄYTTÄÄ YHTÄ OHJELMISTOKOPIOTA VAIN OHJELMISTON ARVIOIMISEEN. OHJELMISTON KÄYTTÄMINEN TÄNÄ AIKANA JOHONKIN MUUHUN TARKOITUKSEEN, MYÖS KILPAILIJAVERTAILUUN, ON ANKARASTI KIELLETTY. EDELLÄMAINITTU RAJOITUS RAUKEAA HANKITTUASI KÄYTTÖLUVAN OHJELMISTOLLESI.
HUOMAA: 	JOS TÄMÄ ON OHJELMISTON AIKALISENSSI-, MÄÄRÄAIKAISLISENSSI- TAI LAINALISENSSIKOPIO, SEURAAVA KOHTA KOSKEE MYÖS SINUA KÄYTTÄJÄNÄ:
TÄMÄ OHJELMISTO ON KÄYTETTÄVISSÄSI SEN MÄÄRÄTYN AJAN, JOSTA OLET SUORITTANUT KORVAUKSEN, JA SE LAKKAA TOIMIMASTA AJAN KULUTTUA UMPEEN. OHJELMAN KÄYTTÖ TÄMÄN JÄLKEEN, TAI YRITYS PURKAA KÄYTÖNESTOTOIMINTO, RIKKOVAT TÄTÄ SOPIMUSTA VASTAAN JA OVAT TEKIJÄNOIKEUSLAINSÄÄDÄNNÖN VASTAISIA TEKOJA. 

1.	Käyttöluvan myöntäminen  

Autodesk, Inc. (“Autodesk”) myöntää sinulle ei-yksinoikeudellisen ja ei-siirrettävän ohjelmiston käyttöluvan, joka oikeuttaa käyttämään tätä tietokoneohjelmistoa (“Ohjelmisto”) ja siihen liittyvää käyttöohjetta ja muuta painettua ja käytön aikaista tai elektronista oheismateriaalia (“Dokumentaatio”) omistamissasi tai valvonnassasi olevissa laitteissa tämän sopimuksen ehtojen mukaisesti. Tämä sopimus antaa yhdelle käyttäjälle oikeuden asentaa ja käyttää Ohjelmistoa vain yhdessä tietokoneessa ja vain yhdessä sijaintipaikassa kerrallaan. 

Verkkoversio: Jos tämä Ohjelmisto on verkkoversio, saat käyttää sitä vain sisäisessä [paikallisessa] verkkoympäristössä yhdessä Autodesk Licence Manager -työkalun kanssa. Saat asentaa ja käyttää Ohjelmistoa yhdessä palvelinkoneessa yhdessä paikassa, johon muilla koneilla on pääsy, tai yksittäisessä tietokoneessa monikäyttäjäasennuksena, jolloin:

i	yhtäaikaisten käyttäjien suurin lukumäärä on yksi (1), siten että useampi henkilö voi käyttää Ohjelmistoa, mutta Ohjelmistoa saa käyttää vain yksi henkilö kerrallaan, tai 

ii	kun yhtäaikaisten käyttäjien suurin lukumäärä on enemmän kuin yksi (1), on jokaiselle lisäkäyttäjälle hankittava oma yksittäinen käyttölupa.
Sellaisten ohjelmistojen tai laitteiden käyttö, jotka vähentävät Ohjelmistoa palvelinkonfiguraatiossa käyttävien tietokoneiden/laitteiden määrää, saattavat alentaa Ohjelmiston toimintakykyä. Tämä järjestely ei vähennä tarvittavien yksittäisten käyttölupien määrää.
Opetusversio: Jos tämä Ohjelmisto on opetusversio, sitä saa käyttää ainoastaan harjoittelu- ja opastustarkoituksessa eikä mitenkään muuten. Ohjelmiston opetusversiota ei saa käyttää kaupallisiin, ammatillisiin tai voittoa tavoitteleviin tarkoituksiin.  
Arviointiversio: Jos tämä Ohjelmisto on merkitty esittely-, arviointi tai demo-versioksi, sitä saa käyttää vain kaupalliseen arviointiin ja esittelyyn. Sen käyttö kaupallisiin, ammatillisiin tai voittoa tavoitteleviin tarkoituksiin on kielletty.

Varmuuskopio: Riippumatta siitä, minkä version Ohjelmistosta olet hankkinut, saat tehdä Ohjelmistosta ainoastaan yhden varmuuskopion (arkistokopion). Kopiota ei saa asentaa toiselle tietokoneelle, ellei kyseinen tietokone ole palvelimen jaettu asema, johon vain Ohjelmiston käyttöön oikeutetulla henkilöllä on pääsy. Missään tapauksessa varmuuskopiota ei saa käyttää eikä asentaa, jos Ohjelmisto on jo asennettuna jollekin tietokoneelle. Painetun Dokumentaation kopiointi on kielletty. Elektronisessa muodossa olevaa dokumentaatiota ei saa kopioida elektronisesti mutta siitä voidaan tulostaa paperille yksi (1) kopio, jonka kopiointi on kielletty.  
Lisäasennukset: Lukuun ottamatta Opetus-, Opiskelija- ja Arviointiversioita, Ohjelmistosta voidaan tehdä toinen kopio toisen omistamasi tai hallinnassasi olevan tietokoneen kovalevylle sillä ehdolla, että (1) alkuperäistä ja toista Ohjelmistokopiota käyttää yksi ja sama henkilö; (2) toista ohjelmakopiota käytetään ainoastaan kannettavassa tietokoneessa, kotitietokoneessa tai muussa palvelimeen liittämättömässä koneessa, joka ei sijaitse tavallisella työpaikallasi. Tämän tarkoituksena on tehdä mahdolliseksi työskentely muualla kuin varsinaisella työpaikalla; (3) vain yhtä Ohjelmistokopiota käytetään kerrallaan; (4) toista Ohjelmistokopiota käytetään yksinomaan Ohjelmiston mukana mahdollisesti toimitetun kopioinninestolaitteen kanssa, ja että (5) Ohjelmistoa ei ole lisensioitu ja/tai merkitty opetus- tai opiskelijaversioksi.
Päivitykset: Jos tämä Ohjelmisto on merkitty päivitykseksi ("Uusi versio") ohjelmistolle, johon olet aikaisemmin hankkinut käyttöluvan ("Edellinen versio"), sinun on hävitettävä kaikki aikaisemmin hankkitun ohjelman kopiot, jotka on korvattu tällä Ohjelmistolla, mukaan lukien kovalevyllä mahdollisesti olevat kopiot, sekä palautettava aikaisemmin hankitun ohjelmiston mukana mahdollisesti toimitettu laitteistolukko (ellei Autodesk nimenomaisesti ilmoita, että laitteistolukkoa tulee käyttää päivitetyn version yhteydessä), kuudenkymmenen (60) päivän kuluessa Uuden version hankkimisesta. Autodesk pidättää itsellään oikeuden vaatia asianmukainen näyttö siitä, että Edellinen versio on hävitetty. Ellei laitteistolukkoa ole palautettu määräaikaan mennessä, Autodesk pidättää itsellään oikeuden laskuttaa Uuden version ja Ohjelmiston ohjevähittäishinnan välinen hinnanero. Autodesk:in tai valtuutetun kolmannen tahon mahdollisesti toimittamiin tähän Ohjelmistoon liittyviin Ohjelmistopaikkauksiin sovelletaan tämän sopimuksen ehtoja, ellei toimitushetkellä toisin ilmoiteta.  
Voit pitää ja olla hävittämättä Edellisen version ja käyttää sitä jos se on välttämätöntä (1) Uuden version asennuksessa ja (2) arkistointi (varmuuskopio) tarkoituksiin, voidaksesi asentaa Uuden version uudelleen jos päivitys epäonnistuu. Et missään tapauksessa saa käyttää Edellistä versiota.
Lupakoodi: Jos tämä Ohjelmiston käyttämiseen tarvitaan lupakoodi, rekisteröi Ohjelmistosi Autodesk:illä saadaksesi lupakoodin. Autodesk säilyttää rekisteröintitiedot.
Käyttölupa-aika: Tämän sopimuksen ehtojen ja varausten mukaan tämä käyttölupa on jatkuva, ellei Ohjelmiston rakennemääritys ole aikalisenssi, määräaikaislisenssi tai lainalisenssi, jolloin se kattaa sen käyttöajan, josta on suoritettu korvaus.
KOSKEE VAIN OPISKELIJA-VERSIOITA (KAHDEN VUODEN KÄYTTÖ):
1. 	Käyttöluvan myöntäminen
Autodesk, Inc. (“Autodesk”) myöntää sinulle ei-yksinoikeudellisen ja ei-siirrettävän ohjelmiston käyttöluvan, joka oikeuttaa käyttämään tätä tietokoneohjelmistoa (“Ohjelmisto”) ja siihen liittyvää käyttöohjetta ja muuta painettua oheismateriaalia ja käytön aikaista tai elektronista dokumentaatiota (“Dokumentaatio”) omistamissasi tai hallinnassasi olevissa laitteissa tämän sopimuksen ehtojen mukaisesti kahden (2) vuoden ajan. Tämä sopimus antaa yhdelle käyttäjälle oikeuden asentaa ja käyttää Ohjelmistoa vain yhdessä tietokoneessa ja vain yhdessä sijaintipaikassa kerrallaan. Tämän Ohjelmiston käyttö kauemmin kuin yllämainitun kahden vuoden ajan, tai yritys poistaa Ohjelmiston aikarajoitus-toiminto, on luvatonta ja katsotaan tämän Sopimuksen rikkomiseksi ja tekijänoikeuksien loukkaamiseksi.
Tämä Ohjelmisto on Opiskelija-versio, jota saavat käyttää vain tutkintoon tähtäävät opiskelijat tai allamainittujen laitosten tiedekuntien tai henkilöstön jäsenet, jotka ovat hankkineet Ohjelmiston. Ohjelmistoa saa käyttää vain opiskeluun tai ohjaukseen, ei kaupallisiin, ammatillisiin tai voittoa tavoitteleviin tarkoituksiin. Opetuslaitokset eivät voi hankkia Ohjelmiston opiskelijaversiota. Tutkintoon tähtääväksi opiskelijaksi katsotaan henkilö, joka opiskelee puoli- tai kokopäiväisesti Opetusministeriön hyväksymässä korkeakoulussa tai yliopistossa, ja jonka opintoihin sisältyy vähintään yksi ylempi suunnittelun, tekniikan tai insinööritaidon kurssi.
Varmuuskopio: Saat tehdä Ohjelmistosta ainoastaan yhden varmuuskopion. Varmuuskopiota ei saa asentaa toiselle tietokoneelle, ellei kyseinen tietokone ole palvelimen jaettu asema, johon vain Ohjelmiston käyttöön oikeutetulla henkilöllä on pääsy. Missään tapauksessa varmuuskopiota ei saa käyttää eikä asentaa, jos Ohjelmisto on jo asennettuna jollekin tietokoneelle. Painetun Dokumentaation kopiointi on kielletty. Elektronisessa muodossa olevasta Dokumentaatiosta voidaan tulostaa paperille yksi (1) kopio, jonka kopiointi on kielletty.
Päivitykset: Tätä Ohjelmistoa ei voida päivittää.
Lupakoodi: Jos tämän Ohjelmiston käyttämiseen tarvitaan lupakoodi, rekisteröi Ohjelmistohankintasi Autodesk:illä saadaksesi lupakoodin. Autodesk säilyttää rekisteröintitiedot.
HUOMAA:
KAIKKI MUUT TÄMÄN SOPIMUKSEN EHDOT PÄTEVÄT KAIKKIIN TÄMÄN OHJELMISTON VERSIOIHIN.
2. 	Rajoitukset 
Sinulla ei ole lupaa:
1.	kopioida tai käyttää Ohjelmistoa tai Dokumentaatiota muulla tavalla kuin tässä Sopimuksessa määriteltyjen ehtojen mukaisesti.
2.	kääntää, purkaa, tai muuntaa Ohjelmistoa takaisin lähdekieliseen muotoon  muulla kuin lain sallimalla tavalla, sikäli kun tämä on välttämätöntä Ohjelmiston ja jonkin toisen ohjelman tai itsenäisesti luodun tietokoneohjelman yhteentoimivuuden kannalta tarpeellisen tiedon saamiseksi, jos tätä tietoa ei ole helposti saatavissa Autodesk:iltä tai muualta. Et saa purkaa Ohjelmistoa, jos siten saatavat  tiedot voi saada hankkimalla “Autodesk Software Developer’s Kit”-ohjelmankehittelysarjan. 
3.	levittää, vuokrata, lainata, myydä, lisensioida edelleen tai muuten luovuttaa Ohjelmistoa, Dokumentaatiota tai tässä myönnettyjä oikeuksia, kokonaan tai osittain, toiselle henkilölle ilman Autodeskin etukäteen antamaa kirjallista lupaa. 
4.	asentaa tai käyttää Ohjelmistoa Internetissä tai laajassa verkossa, käsittäen rajoituksetta käytön verkkopalvelimessa tai sen kaltaisessa palvelussa.
5.	poistaa, muuttaa tai peittää Ohjelmistossa tai Dokumentaatiossa olevia omistusoikeutta koskevia ilmoituksia, etikettejä tai merkkejä.
6.	muunnella, kääntää toiselle kielelle tai sovittaa Ohjelmistoa tai Dokumentaatiota, etkä luoda niiden pohjalta jälkiperäisiä teoksia mihinkään tarkoitukseen. 
7.	käyttää mitään laitetta, konetta, ohjelmistoa tai muuta keinoa, joka on suunniteltu kiertämään tai poistamaan Autodeskin Ohjelmiston yhteydessä käyttämä kopioinninestojärjestelmä, etkä myöskään käyttää Ohjelmiston yhteydessä sellaista laitteistolukkoa, lupakoodia, sarjanumeroa tai muuta kopioinninestolaitetta, joka ei ole Autodesk:in, joko suoraan tai valtuutetun Autodesk-jälleenmyyjän kautta, toimittama.  
8.	viedä maasta Ohjelmistoa tai Dokumentaatiota Yhdysvaltain vientilainsäädännön tai muiden sovellettavien vientilakien kieltämällä tavalla.
9.	käyttää Ohjelmistoa tai Dokumentaatiota hankintamaan ulkopuolella, ellei hankintamaa ole Euroopan unioniin ("EU") tai Euroopan talousalueeseen ("EEA") kuuluva maa, jolloin käyttö on sallittu koko EU:n ja EEA:n alueella.

3.	Tekijänoikeus 

Ohjelmiston, Dokumentaation ja mahdollisen oheismateriaalin sekä kaikkien niistä tekemiesi kopioiden omistus- ja tekijänoikeudet kuuluvat Autodesk:ille ja sen lisenssinantajille. Ohjelmiston rakenne, arkkitehtuuri ja koodit ovat Autodesk:in ja sen lisenssinantajien arvokkaita liikesalaisuuksia. Tämä Sopimus purkautuu automaattisesti, jos valmistat luvattomia kopioita Ohjelmistosta tai Dokumentaatiosta, tai jos rikot edellä mainittuja rajoituksia. Tämä sopimus ei anna sinulle mitään immateriaalioikeuksia.

4. YLEINEN RAJOITETTU TAKUU. 
Autodesk takaa, että Ohjelmisto toimii Dokumentaatiossa yleisesti kuvatulla tavalla ominaisuuksiltaan ja toiminnoiltaan, ja että mahdollisessa Ohjelmistomediassa, Ohjelmiston mukana toimitetussa Dokumentaatiossa ja laitteistolukossa tai muussa kopioinninestolaitteessa ei normaalin käytön aikana ilmene materiaali- tai valmistusvikoja. EDELLÄ OLEVAA NIMENOMAISTA RAJOITETTUA TAKUUTA LUKUUN OTTAMATTA AUTODESK EI ANNA, EIKÄ ASIAKAS SAA, MITÄÄN SUORAA, EPÄSUORAA, LAKIIN, TAI MIHINKÄÄN ASIAKKAAN KANSSA KÄYTYYN TIEDONVÄLITYKSEEN PERUSTUVAA MUUTA TAKUUTA. AUTODESK TORJUU NIMENOMAISESTI KAIKKI MUUT VASTUUT, MUKAAN LUKIEN RAJOITUKSETTA OLETETUT TAKUUT MARKKINOITAVUUDESTA TAI SOPIVUUDESTA TIETTYYN TARKOITUKSEEN. AUTODESK EI TAKAA OHJELMAN TOIMINNAN KESKEYTYMÄTTÖMYYTTÄ TAI VIRHEETTÖMYYTTÄ. Edellä mainitut rajoitukset voivat olla pätemättömiä niillä lainkäyttöalueilla, jotka eivät salli epäsuorien takuiden poissulkemista. Edellä mainittujen takuuoikeuksien lisäksi asiakkaalla saattaa, lainkäyttöalueesta riippuen, olla myös muita oikeuksia.
Tässä Sopimuksessa annettujen takuiden puitteissa Autodeskin vastuu kokonaisuudessaan ja asiakkaan kaikki oikeudet rajoittuvat Autodesk:in valinnan mukaan joko a) yritykseen korjata mahdollinen virhe tai löytää sille muu ratkaisu, virheellisen mahdollisen median, dokumentaation tai kopioinninestolaitteen korvaamiseen virheettömällä tai b) ohjelmistosta maksetun hinnan hyvittämiseen ja käyttöluvan irtisanomiseen. Tämä edellyttää virheellisen median, dokumentaation tai kopioinninestolaitteen palauttamista yhdessä ostotositteen kopion kanssa paikalliseen Autodesk-toimipisteeseen tai sille valtuutetulle Autodesk-jälleenmyyjälle, jolta tuote hankittiin enintään yhdeksänkymmentä (90) päivää aikaisemmin. Mainitun yhdeksänkymmenen (90) päivän määräajan kuluttua umpeen, Autodesk korvaa virheellisen tai vaurioituneen kopioinninestolaitteen korvaavan laitteen hinnan sekä käsittely- ja lähetyskustannukset kattavaa summaa vastaan.  
5.	VASTUUVAPAUTUS

TIETOKONEAVUSTEISEEN SUUNNITTELUUN KÄYTETTÄVÄT OHJELMISTOT JA MUUT TEKNISET OHJELMISTOT OVAT VAIN ASIANMUKAISEN KOULUTUKSEN SAANEIDEN HENKILÖIDEN KÄYTTÖÖN TARKOITETTUJA TYÖVÄLINEITÄ. NIILLÄ EI VOI KORVATA KÄYTTÄJÄN AMMATISSAAN TARVITSEMAA HARKINTAKYKYÄ. TIETOKONEAVUSTEISEEN SUUNNITTELUUN KÄYTETTÄVÄT OHJELMISTOT JA MUUT TEKNISET OHJELMISTOT ON TARKOITETTU TUOTESUUNNITTELUN APUVÄLINEIKSI, EIKÄ NIILLÄ VOI KORVATA TUOTTEEN KESTÄVYYTTÄ, TURVALLISUUTTA JA KÄYTTÖKELPOISUUTTA MITTAAVIA RIIPPUMATTOMIA KOKEITA. TÄMÄN OHJELMAN MAHDOLLISTEN KÄYTTÖTARKOITUSTEN SUUREN MÄÄRÄN JOHDOSTA TÄTÄ OHJELMISTOA EI OLE TESTATTU KAIKKIEN MAHDOLLISTEN KÄYTTÖTILANTEIDEN OSALTA. AUTODESK EI VASTAA MILLÄÄN TAVALLA OHJELMISTOA KÄYTTÄMÄLLÄ SAADUISTA TULOKSISTA. OHJELMISTON KÄYTTÄJÄT OVAT VASTUUSSA OHJELMAN VALVONNASTA, KÄSITTELYSTÄ JA HALLINNASTA. TÄHÄN VASTUUSEEN KUULUU, ILMAN RAJOITUSTA, OHJELMAN ASIANMUKAISEN KÄYTTÖTARKOITUKSEN MÄÄRITTELEMINEN JA OHJELMISTOJEN VALINTA TARKOITETTUJEN TULOSTEN SAAVUTTAMISEKSI. TÄMÄN OHJELMISTON KÄYTTÄJÄT OVAT MYÖS VASTUUSSA OHJELMATULOSTEN JA KAIKKIEN OHJELMAN AVULLA LUOTUJEN TUOTTEIDEN TESTAUKSEEN KÄYTETTÄVIEN RIIPPUMATTOMIEN MENETELMIEN RIITTÄVYYDEN ARVIOINNISTA.

6. 	VASTUUNRAJOITUS
AUTODESK EI VASTAA MISTÄÄN MENETYKSESTÄ TAI VAHINGOSTA, MUKAAN LUKIEN TIETOJEN KATOAMINEN,  LIIKEVOITON MENETYS, VAKUUTUSKUSTANNUKSET TAI MUUT  ERITYISET, SATUNNAISET, VÄLILLISET, SEURANNAIS- JA VÄLITTÖMÄT VAHINGOT, JOTKA OVAT SEURAUSTA OHJELMISTON TAI DOKUMENTAATION KÄYTÖSTÄ TAI KYKENEMÄTTÖMYYDESTÄ KÄYTTÄÄ NIITÄ. TÄMÄ VASTUUNRAJOITUS ON VOIMASSA SILLOINKIN, KUN AUTODESK:IÄ TAI AUTODESK-JÄLLEENMYYJÄÄ ON VAROITETTU SELLAISTEN MENETYSTEN TAI VAHINKOJEN MAHDOLLISUUDESTA. ASIAKAS HYVÄKSYY TÄMÄN VASTUUNJAON HEIJASTUVAN KÄYTTÖLUPAMAKSUSSA.

Autodesk EI VASTAA MILLÄÄN TAVALLA VAHINGOSTA, JOKA JOHTUU OHJELMISTON TAI OHJELMISTON MUKANA TOIMITETUN KOPIOINNINESTOLAITTEEN KATOAMISESTA TAI VARKAUDESTA. AUTODESK:ILLÄ EI OLE VELVOLLISUUTTA KORVATA KADONNUTTA TAI VARASTETTUA OHJELMISTOA TAI KOPIONESTOLAITETTA UUDELLA. ASIAKAS ON ITSE  VASTUUSSA OHJELMISTON JA KOPIONESTOLAITTEEN SUOJELEMISESTA KATOAMISEN TAI VARKAUDEN VARALTA, SEKÄ INVESTOINTINSA SUOJAAMISESTA VAKUUTUKSELLA TAI MUULLA TAVOIN. 

Edellä mainitut rajoitukset voivat olla pätemättömiä niillä lainkäyttöalueilla, joissa ei sallita vastuun poissulkemista tai rajoittamista välillisten tai seurannaisvahinkojen osalta.  

7. 	YHDYSVALTAIN HALLITUKSEN RAJOITETUT OIKEUDET

Tämä Ohjelmisto ja dokumentaatio toimitetaan RAJOITETUIN OIKEUKSIN Yhdysvaltain hallituksen käyttöön. Yhdysvaltain hallituksen toimesta suoritettuun käyttöön, kopiointiin tai tietojen ilmaisemiseen sovelletaan rajoituksia, jotka ilmenevät FAR-lausekkeesta 52.227-19 (Commercial Computer Software-Restricted Rights clause) tai NASA FAR-lausekkeesta 1852.227-86 (Commercial Computer Software - Licensing clause), soveltuvin osin. Valmistaja on Autodesk, Inc., 111 McInnis Parkway, San Rafael, California 94903.

8. 	YLEISTÄ. 

1)	Tämä Sopimus ja sen myöntämä käyttölupa purkautuvat ilman Autodesk:in erillisiä toimenpiteitä, jos käyttöluvan haltija asetetaan konkurssiin, selvitystilaan tai tekee maksujärjestelysopimuksen velkojiensa kanssa.  

2)	Tähän sopimukseen ei sovelleta Yhdistyneiden Kansakuntien yleissopimusta kansainvälistä kauppaa koskevista sopimuksista. Tähän sopimukseen sovelletaan Suomen lakia. Tämä sopimus on ainoa ja täydellinen Autodesk:in ja käyttöluvan haltijan välinen sopimus, ja se kumoaa kaiken muun Ohjelmistoa ja dokumentaatiota koskevan tiedonvälityksen ja mainonnan. 

3)	Jos jokin tämän Sopimuksen ehto katsotaan mitättömäksi tai pätemättömäksi, muut tämän käyttöluvan ehdoista pysyvät voimassa, ja osapuolet sitoutuvat ehtoihin, jotka vastaavat mahdollisimman läheisesti mitättömiksi tai pätemättömiksi katsottuja ehtoja, olematta kuitenkaan omasta puolestaan mitättömiä tai pätemättömiä.